Snjáfjallasetur á Snæfjallaströnd í Ísafjarðardjúpi mun þann 24. júní næstkomandi halda málþing og efna til sýningar um Spánverjavígin sem áttu sér stað árið 1615 . Á málþinginu í Dalbæ og á sýningunni verða samskiptum Íslendinga og Spánverja / Baska á 17. öld gerð skil ; fornleifarannsóknum sem tengjast samskiptum við Spánverja / Baska , sögulegum forsendum Spánverjavíganna og eftirmálum þeirra , hvalveiðum Baska og viðskiptatungumálinu lingua franca , útbreiðslu þess og þýðingu fyrir samfélag þess tíma . Fyrirlesarar verða Selma Huxley , sem hefur áður komið hingað til lands og hefur í áratugi rannsakað sjóferðir Spánverja til Íslands og Nýfundnalands og hefur sérstaklega rannsakað Spánverjavígin á Vestfjörðum og sögu skipstjóra þeirra , Martins de Villafranca . Einnig flytur fyrirlestur Michael Barkham , sem er doktor við Harvard og hefur sérstaklega rannsakað hvalveiðar Spánverja ; Henrike Knörr , formaður Basknesku Akademíunnar , sem hefur rannsakað viðskiptatungumálið " lingua franca " sem þróaðist í samskiptum Spánverja og Íslendinga á 17. öld ; Torfi Tulinius , formaður verkefnisins Vestfirðir á miðöldum , mun fjalla um það hvort víg Spánverjanna hafi verið fjöldamorð . Þá mun Magnús Rafnsson , sagnfræðingur hjá Strandagaldri , mun kynna fornleifarannsóknir í Steingrímsfirði sem hafa leitt í ljós leifar spænskrar hvalveiðistöðvar og hann mun einnig fjalla um Jón lærða , sem skrifaði rit um Spánverjavígin skömmu eftir atburðina ; Már Jónsson sagnfræðingur mun fjalla um Ara í Ögri sem stjórnaði aðförinni að Spánverjum ; Trausti Einarsson sagnfræðingur mun fjalla um hvalveiðar Spánverja við Ísland og Sigurður Sigursveinsson mun fjalla um Spánverjavígin og Martin de Villafranca . Á Jónsmessukvöldvöku kl. 20 um kvöldið flytur Steindór Andersen kveðskap eftir Jón lærða og Elfar Logi Hannesson flytur frumsaminn leikþátt sem byggir á upplifun Jóns lærða á Spánverjavígunum . Michael Barkham : Um hvalveiðar Baska í Norðurhöfum Henrike Knörr : Um viðskiptatungumálið lingua franca og hvalveiðar Baska Már Jónsson : Um Ara í Ögri Trausti Einarsson : Hvalveiðar Baska við Ísland Magnús Rafnsson : Um Jón lærða og leifar hvalveiðistöðvar í Steingrímsfirði Torfi Tulinius : Voru Spánverjavígin fjöldamorð ?